Agterstand in toetse ‘kortwiek stryd teen Covid-19’ | Netwerk24
Deur Llewellyn Prince 26 Mei 2020 20:54
Die provinsie het sowat 65% van alle positiewe gevalle in die land.
Wenger se versoek kom op dieselfde dag dat die nasionale parlement se twee komitees oor gesondheid toesigbesoeke aan die Tygerberg-hospitaal en die tydelike veldhospitaal by die Kaapstadse Internasionale Konferensiesentrum afgelê het om die gereedheid van die provinsie se geriewe te bepaal.
Die komitees besoek Woensdag geriewe in KwaZulu-Natal.
Wenger het Dinsdag as spesiale afgevaardigde van die Wes-Kaap ook vir Mkhize in die Nasionale Raad van Provinsies bedank vir die ondersteuning wat sy departement aan die provinsie lewer, sowel as vir hul verbintenis om bykomende personeel vir die nuwe veldhospitale te finansier.
“Ons grootste uitdaging is die agterstand in toetse en vertragings by die nasionale laboratoriumdienste. Ons het tans ’n agterstand van 18 000 toetse in die Wes-Kaap.
Ons grootste uitdaging is die agterstand in toetse en vertragings by die nasionale laboratoriumdienste. Ons het tans ’n agterstand van 18 000 toetse in die Wes-Kaap.
“Ons moet gesondheidsorg- en ander werkers vinnig te toets om te bepaal of hulle positief vir die koronavirus is. Ons benodig ook vinniger toetse om die geïdentifiseerde brandpunte te kan bestuur.
“Betroubare data is uiters belangrik om die verspreiding van die virus te bestry. As ons dit nie kan meet nie, kan ons dit nie bestuur nie,” het Wenger gesê.
Mkhize het gesê die skerp styging in positiewe gevalle in die Wes-Kaap is weens mense wat in groepe in kleinhandelwinkels en fabrieke aangesteek is.
“Dit is ongelukkig wat nou in verskillende dele van die land gaan gebeur, namate ons die staat van inperking verslap.”
Volgens hom is geïnfekteerdes wat noodsaaklike dienste in voedselverwerking- en medisyne-fabrieke in die provinsie verrig, nie vroeg genoeg opgespoor en geïsoleer nie en het daardie mense ander in hul townships, landelike gebiede en woonbuurte gaan aansteek.
“Dit is waarom ons dié soort ontploffing in die Wes-Kaap sien.
“Die werklikheid is dat ons met meer infeksies in die Wes-Kaap sit en dit is waarop ons fokus moet wees. Nie op oningeligte kommentaar wat sommige mense rondgooi dat dit die geval is omdat die provinsie meer toetse gedoen het nie.”
Volgens Mkhize gaan die res van die land in dieselfde bootjie as die Wes-Kaap beland “as ons dit nie regkry om dit wat in die Wes-Kaap gebeur, onder beheer te bring nie”.
Die werklikheid is dat ons met meer infeksies in die Wes-Kaap sit en dit is waarop ons fokus moet wees. Nie op oningeligte kommentaar wat sommige mense rondgooi dat dit die geval is omdat die provinsie meer toetse gedoen het nie.
Mkhize het gesê ’n span deskundiges is reeds in die Wes-Kaap ontplooi om saam met die provinsiale reaksiespan die pandemie daar onder beheer te bring.
“Die metro is reeds in subdistrikte verdeel. Ons het nou hier ook die GPS-ligging van elke geïnfekteerde persoon. Ons het ook nou ’n idee waar elke positiewe kontak kan wees.
“Al wat ons nou moet doen, is om toe te sien dat elke subdistrik sy eie span deskundiges het. Daardie span sal verseker dat elkeen wat nog nie gesond is nie, in isolasie geplaas word.”
Wes-Kaap sal piek dalk al in Julie bereik